पूरा जिला, भूगोलीय रूप से गंगा के मैदान के हिस्सा हवे। ई इलाका हिमालय परबत के दक्खिन के तराई के इलाका में पड़े ला या फिर तराई के दक्खिनी मैदानी हिस्सा में पड़े ला। भूबिज्ञान के हिसाब से ई पुराना जमाना के टीथीज सागर के हिमालय के उत्पत्ती के बाद बचल छाड़न वाला सागर में हिमालय से नद्दी सभ द्वारा ले आइल अवसाद (बालू-माटी-गाद) के गला करे से बनल हवे। एही कारन बहुत गहिराई तक ले इहाँ अल्यूवियम (पानी से बहा के ले आइल अवसाद) मिले ला आ कड़ेर बेडरॉक बहुत नीचे कहीं मौजूद बा।